ชัยวัฒน์ ชื่นโกสุม

ชัยวัฒน์ ชื่นโกสุม (เกิด 23 กรกฎาคม 2510) เป็นข้าราชการพลเรือนชาวไทย ปัจจุบันดำรงตำแหน่งรองปลัดกระทรวงมหาดไทย  อดีตประธานกรรมการการประปานครหลวง อดีตอธิบดีกรมการพัฒนาชุมชน อดีตผู้ว่าราชการจังหวัดหลายจังหวัด เช่น จังหวัดนครราชสีมา จังหวัดปทุมธานี จังหวัดเลย จังหวัดราชบุรี

 ประวัติ 
ชัยวัฒน์ ชื่นโกสุม มีชื่อเล่นว่า ติ๊ก เกิดเมื่อวันที่ 23 กรกฎาคม พ.ศ. 2510 ที่บ้านบุงคล้า ตำบลวังสะพุง อำเภอวังสะพุง จังหวัดเลย จบการศึกษาระดับประถมศึกษาปีที่ 6 จากโรงเรียนบ้านวังสะพุง เนื่องจากที่บ้านมีฐานะยากจน ทำให้ต้องไปสมัครสอบเทียบชั้น ม. 3 ของสำนักงานศึกษาธิการจังหวัดเลย โดยเรียนควบคู่ไปกับการศึกษาผู้ใหญ่ภาคค่ำของกรมการศึกษานอกโรงเรียน โดยใช้สถานที่ของโรงเรียนเลยพิทยาคม จนกระทั่งสำเร็จการศึกษาระดับมัธยมศึกษาตอนปลาย ต่อมาเขาสำเร็จการศึกษาระดับปริญญาตรี รัฐศาสตรบัณฑิต จากคณะรัฐศาสตร์ จุฬาลงกรณ์มหาวิทยาลัย ด้วยเกียรตินิยมอันดับ 2 และระดับปริญญาโท รัฐศาสตรมหาบัณฑิต จากคณะและสถาบันเดียวกันเปิดประวัติ "ชัยวัฒน์ ชื่นโกสุม" โฆษก มท. คนล่าสุด ไม่ธรรมดา

 รับราชการ 
นายชัยวัฒน์ เริ่มต้นรับราชการเป็นปลัดอำเภอโพนพิสัย จังหวัดหนองคาย จนได้ขยับขึ้นมาเป็นผู้ว่าราชการจังหวัดราชบุรี ผู้ว่าราชการจังหวัดเลย และผู้ว่าราชการจังหวัดปทุมธานีเปิดเส้นทาง ‘ชัยวัฒน์ ชื่นโกสุม’ บากบั่นชีวิตจากอดีตเด็กถีบสามล้อ สู่ อธิบดี พช. โดยนายชัยวัฒน์เริ่มเป็นขวัญใจชาวโซเชียลในสมัยที่เป็นผู้ว่าราชการจังหวัดเลยซึ่งเป็นจังหวัดบ้านเกิดเมื่อปั่นจักรยานไปทำงานทุกวันเพื่อเป็นตัวอย่างแก่คนในจังหวัด พอย้ายมาเป็นผู้ว่าราชการจังหวัดปทุมธานีได้สละเงินเดือน ๆ ละ 72,000 บาทเป็นเวลา 3 เดือนเพื่อสมทบช่วยเหลือชาวบ้านในช่วงสถานการณ์โควิด-19 

จากนั้นจึงได้ขึ้นเป็น รองปลัดกระทรวงมหาดไทย ควบตำแหน่งโฆษกกระทรวงมหาดไทย ต่อมาในวันที่ 18 กันยายน 2566 ได้ดำรงตำแหน่ง อธิบดีกรมการพัฒนาชุมชน แทนนายอรรษิษฐ์ สัมพันธรัตน์ ที่ขยับไปดำรงตำแหน่ง อธิบดีกรมการปกครองราชกิจจานุเบกษา, ประกาศสำนักนายกรัฐมนตรี เรื่อง แต่งตั้งข้าราชการพลเรือนสามัญ, เล่ม ๑๔๐ ตอนพิเศษ ๒๔๕ ง หน้า ๓, ๒ ตุลาคม ๒๕๖๖ 

จากนั้นในวันที่ 20 กุมภาพันธ์ 2567 นายชัยวัฒน์ ได้รับการอนุมัติให้ดำรงตำแหน่งผู้ว่าราชการจังหวัดนครราชสีมา แทนนายสยาม ศิริมงคล ที่สลับมาเป็น อธิบดีกรมการพัฒนาชุมชนราชกิจจานุเบกษา, ประกาศสำนักนายกรัฐมนตรี เรื่อง แต่งตั้งข้าราชการพลเรือนสามัญ, เล่ม ๑๔๑ ตอนพิเศษ ๘๒ ง หน้า ๑๓, ๒๑ มีนาคม ๒๕๖๗

ต่อมาในปี 2568 ได้มีพระบรมราชโองการโปรดเกล้าโปรดกระหม่อมให้ นายชัยวัฒน์ ดำรงตำแหน่ง รองปลัดกระทรวงมหาดไทยราชกิจจานุเบกษา, ประกาศสำนักนายกรัฐมนตรี เรื่อง แต่งตั้งข้าราชการพลเรือนสามัญ (จำนวน 45 ราย), เล่ม ๑๔๐ ตอนพิเศษ ๒๔๕ ง หน้า ๓, ๒ ตุลาคม ๒๕๖๖ อีกครั้ง ตั้งแต่วันที่ 12 พฤศจิกายน 2568

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๓, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๘, เล่ม ๑๓๒ ตอนที่ ๓๑ ข หน้า ๔๘, ๔ ธันวาคม ๒๕๕๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๔๐ ตอนที่ ๓๗ ข หน้า ๙๘, ๑๘ สิงหาคม ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๓๗ ตอนที่ ๓๗ ข หน้า ๔, ๑๗ ธันวาคม ๒๕๖๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๖๐, เล่ม ๑๓๔ ตอนที่ ๕๒ ข หน้า ๑๓๖, ๑๖ ตุลาคม ๒๕๖๐

 อ้างอิง 

หมวดหมู่:ข้าราชการพลเรือนชาวไทย
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากจังหวัดเลย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ว่าราชการจังหวัดเลย
หมวดหมู่:ผู้ว่าราชการจังหวัดนครราชสีมา
หมวดหมู่:ผู้ว่าราชการจังหวัดปทุมธานี
หมวดหมู่:ผู้ว่าราชการจังหวัดราชบุรี
หมวดหมู่:อธิบดีกรมการพัฒนาชุมชน